б) Разграничение между финансови и конституционни правоотношения - Конспект по финансово право на българия общачас т\nКонспект по финансово право на българия общачас т\nИме Конспект по финансово право на българия общачас т\nизточник http://www.bglegis.com/FP - U4ebnik SU.doc\nб) Разграничение между финансови и конституционни правоотношения.\nИма много сходства: например и двата отрасъла са публично-правни отрасли. Конституцията е източник и на финансовото право, но конституционните норми нямат пряко приложение във финансовото право. За разлика от финансовото право, конституционното право се занимава с устройството на държавата, формата на държавно управление, изграждане на обществено-икономическите отношения и политическите органи на обществото, но не урежда финансово-правна материя, а само залага принципите.\nв) Разграничението между финансови и административни правоотношения е предимно въз основа на предмета на правно регулиране. Административното право се занимава с управлението на държавата. Финансовата дейност също е управленска дейност и често се върши от същите органи. Финансовото право регулира управлението, свързано с финансите. Административното право се занимава с управлението като цяло, но не включва отношения по разпределение на националния доход. Методът е властнически и за двата отрасъла.\nг) Разграничение между финансови и граждански правоотношения.\nФинансовите правоотношения са резултат от развили се граждански или търговски отношения и възникват заедно или след тях. За разграничаването по-голямо значение има методът на правно регулиране. В определени случаи като помощен критерий се явяват и субектите. Във финансовото право правоотношението възниква винаги в резултат на финансовата дейност на държавата или на държавни органи. Финансовите правоотношения се извършват за създаване, разпределение, натрупване и разходване и използване на националния доход и контрол над тези дейности, но винаги в обществен интерес. При гражданските н търговските правоотношения отношенията са между два субекта, които не са задължително в обществен интерес. Финансовите отношения възникват и се развиват винаги във финансовата система. В едно финансово правоотношение страна винаги е държавата.\nд) Съотношенията между финансовото право и другите отрасли на правото условно са разделен на три вида:\n♦ организационни (устройствени);\n♦ по повод прилагането на финансово-правни норми;\n♦ процесуални (по реализирането на правата и задълженията).\nУстройствените съотношения - са най-вече с административното и по-малко с конституционното право, тъй като финансовите органи са държавни органи, а индивидуалният финансов акт е индивидуален административен акт. Финансовото право ползва заемки от административното и конституционното право - механично или нормите се модифицират (придобиват самостоятелно или особено значение). За това може да се говори за относителна (при съотношение с публично-правни отрасли) и абсолютна (при съотношение с отрасли от частното право) автономия на финансовото право.\nПо повод прилагането: финансово-правните норми рядко се прилагат самостоятелно. Могат да се разграничат 4 момента:\n1) финансово-правната норма действа самостоятелно и приложението ù не зависи от други правни норми (напр. данък се плаша и за незаконна дейност или при липса на регистрация);\n2) приложението на финансово-правни норми е резултат от възникване и приложение на друга правна норма преди това (напр. поради смърт получаваш наследство и дължиш данък върху него);\n3) прилагане на финансово-правна норма, в резултат на което се налага да се приложи друга норма (напр. един от собствениците на обща собственост плаща целия дължим данък – има право на регресионен иск към съсобствениците);\n4) за да се приложи норма от гражданското или търговското право трябва да се приложи финансово-правна норма или режим (напр. за да се откажеш от наследство в чужбина се иска разрешение от министъра на финансите).\nФинансовото право няма собствен, единен и цялостен процес. Данъчният процесуален кодекс кодифицира част от материята, но все пак съществуват множество финансово-правни отношения, които се регулират по друга процедура и затова субсидиарно се прилагат Гражданския процесуален кодекс, Наказателния процесуален кодекс, Закона за административното производство и Закона за административните нарушения и наказания.\n№ 2. Финансови правни норми. Същност, структура, видове. Особености на финансовите правни норми. Финансов план н финансова правна норма. Тълкуване на финансовите правни норми.\n1. Финансови правни норми – същност.\nФинансовото право бива обективно и субективно. Обективното финансово право е съвкупност от правни норми, регулиращи определен кръг обществени отношения.\nВсяка финансова правна норма е общо, абстрактно правило зa поведение, което се проявява в три направления:\n1. действа неограничено във времето;\n2. не е ограничено по отношение на случаите;\n3. не е ограничено по отношение на адресатите.\nНа тази основа се прави и първата разлика между финансово-правните норми и индивидуалните финансови актове:\nИндивидуален финансов акт\nнеопределен кръг адресати\nнеограничен брой казуси\nнеограничена във времето\nПо отношение на неограниченото действие във времето трябва да се отбележи, че тази характеристика не е абсолютна: финансово-правната норма може да има и срочно действие, когато крайният момент е установен още с приемането на финансово-правната норма (напр. при бюджетните норми). Има и случаи, когато финансово-правни норми имат еднократно действие – напр. финансова амнистия.\nСъщо така лицата се подчиняват на различен правен режим - юридически лица, физически лица и т.н. Финансово-правните норми се прилагат по отношение на всички лица (нaпp. данъчно задължено лице), има и норми, които действат и по отношение на формирования, нямащи качества на правен субект. Финансово-правните норми действат по отношение на неограничен кръг адресати, но от определена категория. В зависимост от това, какъв кръг финансови права и задължения урежда една финансово-правна норма субектите са подбрани и за тях важат някои ограничения. Много малко са финансово-правните норми, при които могат да бъдат засегнати всички лица.\n2. Структурата на финансово-правната норма е следната: хипотеза, диспозиция и санкция.\nВъв финансовото право при хипотезата е заложен юридически факт (доход, печалба, оборот, сделка, т.н.). Проблем е тълкуването на тези понятия и какво значение им дава финансовото право, защото те идват от други правни отрасли или научни области. Възможни са няколко варианта:\n1) когато терминът се използва със същото значение, т.е. имаме буквално тълкуване;\n2) понятието се използва със съдържание, различно от това в отрасъла, от който идва - тогава понятието се тълкува разширително или стеснително. Например в данъчното право във всички данъчни закони има заключителни разпоредби, в които се дава тълкуването по смисъла на данъчния закон на определен термин. Това се прави по две съображения - фискално (за да се осигури по-висок приход за бюджета, финансовият закон дава по-различно тълкуване, с оглед защита на интересите на държавата) и предотвратяване заобикалянето на финансовия закон, т.е. постигането на законен резултат с незаконни средства.\n♦ Диспозицията съдържа адресатите и техните права и задължения (един адресат има правото да получи данъка, а друг има задължението да го плати). Във финансовото право рядко използва "субективно финансово право". Държавата в лицето на държавните органи е носител на субективни права, а останалите субекти са носители на задължения (наблюдава се и обратният момент - при стипендии, пенсии, обезщетения и т.н.). Само субектите, посочени във финансово-правната норма могат да бъдат носители на правата и задълженията, те не могат да ги прехвърлят на трети субекти, т.е. няма договаряне, може обаче да има онаследяване (всяко наследство се приема или отказва изцяло, като отказът не може да бъде в полза на някого).\nПо отношение на санкцията - доколкото се отнася до публично-правни отношения, важно за държавата е те да се развиват законосъобразно, като са предвидени санкции при неизпълнение. Санкциите във финансовото и данъчното право са твърде големи (особено за банкови и данъчни нарушения). Данъчните престъпления се уреждат в чл. 293 до чл. 298 от Наказателния кодекс. Държавната принуда се проявява в две форми: санкция или принудителни административни мерки. За извършени финансови нарушения се налага една от четирите вида санкции: наказателна, административна, гражданска или дисциплинарна. При наказателно-правните норми санкции се съдържат в тях, но финансовото право приема друг подход:\n1) санкциите може да са изнесени в края на нормативния акт, в отделен наказателен раздел или глава в закона;\n2) санкциите може да са в друг финансов нормативен акт, когато е налице един закон и множество подзаконови нормативни актове;\n3) санкциите може да са в друг закон, който да не е част от финансовото право.\n3. Видовете финансово-правни норми са 6 основни групи:\n1) материално-правни (посочват права и задължения) и процесуално-правни (посочват реда за реализиране на материално-правните норми). При финансовото право двата вида норми се намират в един и същ нормативен акт. Материално-правните норми са насочени към определянето, възникването, изменението и прекратяването на субективните права, те съдържат правните качества на субекта и на правните обекти. Процесуално-правните норми уреждат реда за осъществяване на правото, формите на правна защита, реда за защита на правните качества, способи за реализиране на правото. Материално-правните норми поначало нямат, а процесуално-правните имат обратно действие. Материално-правните норми в определени случаи могат да се прилагат от чуждестранен съд. Процесуално-правните норми не могат да се прилагат извън страната, която ги е създала. Материално-правните норми са императивни или диспозитивни, а процесуално-правните норми по правило са императивни и рядко диспозитивни.\n2) императивни и диспозитивни правни норми. Всяка финансово-правна норма е императивна по принцип, тя трябва да се приложи, щом се осъществят фактите, посочени в хипотезата им, т.е. адресатът не може да се отклонява от диспозицията. Диспозитивните правни норми се прилагат само, ако страните не са съгласни за нещо, субектите могат да се договорят, но не са длъжни да сторят това.\n3) задължаващи, забраняващи и упълномощаващи (според поведението, изискващо се от адресатите). Задължаващите правни норми създават задължение за извършване на определени действия, предизвиква се активно поведение на субектите на финансово-правната норма. Забраняващите правни норми установяват и задължават бездействие, адресатът трябва да се въздържа от промяна на правния свят. Упълномощаващите правни норми (овластяващи и оправомощаващи) уреждат субективни права, състоящи се в извършване на положителни действия, признаващи правоспособност и дееспособност. Всяка правна норма е заповед за спазване на определено поведение. Тя може едновременно да заповядва и да забранява, както и да овластява.\n4) технико-юридически правни норми: съществуват само във финансовото право. Това са правни норми, които съдържат и технически разпоредби (таблици с данни, проценти и др.). Тези правни норми, имащи и цифров израз, са и юридически и технически, с тях се регулират по постоянни начини определени отношения (банкови, финансови операции и др.). Въз основа на тях се определят годишни разходи и се планира бюджетът.\n5) финансово-контролни правни нopми;\n6) бюджетни, данъчни, валутни, митнически, банкови и други правни норми, според предметното им съдържание.\n4. Финансов план и финансови правни норми. Особености:\nа) за цялостното осъществяване на финансовата дейност са нужни закони, индивидуални финансови актове и финансов план (бюджет);\nб) в основата на финансовото право стои разбирането, че финансовата дейност не може да се извършва хаотично;\nв) финансовите планове притежават някои от характерните белези на правни норми - задължителност на изпълнението, обвързващ характер за адресатите;\nг) финансовият план се различава от правните норми по три белега:\n- няма нормативен характер;\n- не е абстрактно правило за поведение, което да действа неограничено във времето;\n- финансовият план по правни последици е с едногодишно действие, при финансово-правните норми има санкции за неизпълнение; не влече неблагоприятни правни последици.\n№ 3. Действие на финансовите правни норми по време, място и по отношение на лицата. Правен режим на свободните безмитни зони.\n1. Действие по време - три основни пункта:\nКонспект по финансово право на българия учебна 2001/2002 г\nФинансовото право като отрасъл на действащото право на Република България. Обща характеристика. Предмет и метод на правно регулиране....\nКонспек т по финансово право\nБългария. Предмет и метод на финансовото право, характеристики, източници йерархия на източниците\nКонспект по банково право\nПонятие за банково право. Предмет, метод система. Комплексен характер на законодателния клон банково право. Съпоставка със сходни...\n1. Финансовото право като отрасъл на българското право. Предпоставки за неговото обособяване. Терминът "Финансово право". Предмет. Метод. Основни начала на фин право\nФинансовото право като отрасъл на българското право. Предпоставки за неговото обособяване. Терминът “Финансово право”. Предмет. Метод....\nОбща характеристика на Данъчното право. Предмет и метод на правно регулиране. Разграничение и съотношение между данъчното право и...\nДлъжностнахарактеристик а за длъжността главен юрисконсулт\nЗадълбочени теоретически и практически знания на правната уредба на трудовите, осигурителните отношения, гражданското право и гражданския...\nКонспект по международно частно право\nПонятие и обща характеристика на международното частно право: предмет; частноправни отношения с международен елемент\nКонспект по Гражданско право обща част\nПонятие за гражданско право. Система на гражданското право. Предмет и система на общата част на гражданското право (ГП)


Изкушението Руби Мае\n10 юни 2019 12:06\n4958 0 коментара Споделяне\nИмето на Руби Мае нашумява около връзката й с футболната звезда Деле Али. Красавицата среща английския национал преди около три години. Те изживяват луда любовна авантюра, която прекратяват на няколко пъти. Сега отново са заедно, въпреки забежките на футболиста.\nA post shared by @rubymae3223 on May 27, 2019 at 10:04am PDT\nA post shared by @rubymae3223 on Apr 9, 2019 at 1:51pm PDT\nМоделът набира популярност в модните среди и вече е предпочитано лице от големите брандове. Различната й визия я тласка напред и дизайнерите й обръщат серизоно внимание.\nРуби израства в Лестър и си спомня за тези дни с усмивка. Признава, че е имала страхотно детство. Наслаждавала се е на двете си хобита - гимнастиката и конната езда.\nA post shared by @rubymae3223 on Apr 5, 2019 at 7:02am PDT\nA post shared by @rubymae3223 on Jan 29, 2019 at 10:44am PST\n"Питах майка ми дали ще ми подари кон за рождения ден, но все още чакам отговор.", разказва пред next.co.uk брюнетката.\nПопада в света на модата на 15 години. "Това не е нещо, към което съм залитала. Първоначално си мислех, че мога да бъда ветеринар или гримьор. Но майка ми е модел, аз винаги съм била висока и слаба и това се случи съвсем ествествено.", споделя Руби.\nA post shared by @rubymae3223 on Nov 14, 2018 at 11:54am PST\nA post shared by @rubymae3223 on Aug 15, 2018 at 6:24am PDT\nЗарязани футболни жени\nФутбол и секси мацки\nВики Одинцова провокира по бельо\nЕмили Ратайковски остана топлес\nТази мацка ще ви подлуди\nКолко пари има Кристиано Роналдо


На почивка в бъчва, защо не?! - Tialoto\n26 август 2018 08 00\nМного хора пътуват из страната и чужбина, за да дегустират различни видове вино. Сред тях има както опитни сомелиери, така и обикновени любители на алкохолната напитка. Предприемачи от малко германско градче решават да се възползват от този вид туризъм по най-добрия начин - създават хотел, в който би искал да отседне всеки ценител на хубавите вина.\n"Schlafen im Weinfass" е уникално местенце сред лозята на град Засбахвалден, разположен в планината Шварцвалд. Хората, които искат да се насладят на виното на местни производители, могат да си отделят един уикенд, за да отседнат в нестандартния хотел. Там стаите не са в една обща сграда, а всяка една е под формата на бъчва за вино.\nГостите на хотела на семейство Вилд, което има собствена винарна, могат да избират между пет различни вида бъчви, които са построени на отделни площадки. Всички те разполагат с най-необходимото - удобна спалня, баня, тоалетна, а по-големите и с някои екстри. Пред тях има маси и пейки за отдих, а гледката оттам е невероятна.\nАко искате да се пренесете в красивото градче и нестандартния хотел, разгледайте галерията ни.\nхотел лозя винен туризъм бъчви Сасбачвалден\n1. сомелиер (не сумелиер) 2. Засбахвалден (не Сасбачвалден) 3. Schlafen im Weinfass е името на услугата - спане в бъчва. Не е името на стопанството, което иначе отглежда лозя. Името на семейсвото е Вилд, и винарната с всичките си прилежащи лозя също се казва Вилд.


Учебни тетрадки / Просвета Сия Стоянова\nВсички теми в тетрадката по човекът и обществото за 3. клас са подкрепени с разнообразни задачи.\nВсички теми за нови знания са подкрепени с разнообразни задачи. Някои са опора на децата за подготовката на уроците, други развиват тяхното въображение и мислене. Преработеното издание на тетрадката следва обновения учебник. По препоръка на учителите броят на задачите е намален. Полезна новост са шест теста върху всички раздели, разработени по новия формат на външното оценяване в 4. клас. Те дават възможност всяко дете да се упражнява, да развива уменията си за решаване на тест и да се представи успешно на изпита.


Четири са случаите на деца поразени от вирус Ехо 13. Това е подвид на ентеровирусите, които се размножават в червата на хората. За това предупреди проф. Тодор Кантарджиев. По думите му този вид вирус води до тежки мозъчни усложнения.\nЕхо 13 са вируси, които са характерни за горещите летни дни. Характерното за този вид зараза е, че тя не води до разстройство, а поразява централната нервна система на децата. Ако видите, че детето ви е унесено и спи повече от обикновено. Ако има позиви за повръщане, не изключвайте вероятността да е пипнало точно този опасен летен вирус. По думите на директора на НЦЗПБ\nот 1000 заразени малчугани, едно прави асептичен\nменингит или енцефалит, състояние, което е животозастрашаващо. Ентеровирусите са група\nот около 100 вируса, които се размножават в червата на хората. Нападат в летнитегорещини, когато личната хигиена а занижена.Те са типичните болести на мръснитеръце, обяснява проф. Кантарджиев. Вирусите наречени Ехо 13 не водят до разстройство, а до различни инфекциозни състояния, най-опасното от които е засягането на централната нервна система. Така на практика те предизвикват асептичен енцефалит или асептичен менингит.\nЕдно от оплакванията на заразените е\nсхващане на врата, температура и главоболие. Не е изключена и появата на повръщане, вследствие на менингиалното дразнене, добавя вирусолог номер едно. Доброто в случая е, че тези инфекции не водят до трайни увреждания за здравето на човека след преболедуването им. За заразяване е нужна много малка доза непроверена вода или замърсена храна. От началото на летния сезон до 31-вата сезмица на 2019 година има близо 100 регистирани случая на вирусно засяганена ЦНС. Засъщия период от време през 2018 година тези случаи са били малко над 60. Това е повече от 35% увеличение, което трябва да мобилизира вниманието както на родителите, така и на педиатрите, каза проф.Кантарджиев.


Интер - Милан - 09.02.2020 - BGbookies\nИнтер - Милан - 09.02.2020\nИнтер - Милан Прогноза и Анализ\nОтборите на Интер и Милан се изправят един срещу друг тази неделя от 21:45 ч. на "Сан Сиро" в двубой от 23-ия кръг на италианската Серия "А".\nТимът на Интер е на 2-рото място във временното класиране с актив от 51 точки, като изостава с 3 пункта от шампиона и лидер във временното класиране Ювентус. "Нерадзурите" са с точка повече от третия Лацио, а авансът им пред петия Рома е 39 точки, така че домакините могат да са спокойни за мястото си в зона Шампионска лига. Отборът на Милан пък е едва на 9-ото място с 32 точки и ще се бори за класиране в Лига Европа до края на сезона.\nИнтер спечели с 2:0 като гост на Удинезе в миналия кръг, с което записа втори пореден успех след победата си с 2:1 над Фиорентина в Купата на Италия на 29 януари. Интер няма поражение в изминалите си 9 мача във всички турнири, като спечели 5 от тях. В последните си 10 двубоя тимът на Антонио Конте отбеляза попадение, така че почти сигурно ще се разпише и срещу Милан.\n"Росонерите" също имат една загуба в предходните си 10 двубоя. Те са в серия от 2 поредни равенства в редовното време, след като поделиха точките с Верона в миналия кръг и направиха 2:2 срещу Торино в Купата на Италия, преди да спечелят този двубой с 4:2 след продължения. Милан загуби последните три дербита с Интер в Серия "А", а през тази кампания домакините се представят по-силно и ще заложа на знак 1.\nИнтер - Милан Състави\nАлесандро Бастони и Лаутаро Мартинес са наказани за тима на Интер. В лагера на Милан с контузии са Лукас Билия и Лео Дуарте.\nИнтер - Милан Статистика\n"Нерадзурите" спечелиха 3 от последните си 6 домакински срещи.\nИнтер има само 1 загуба като домакин в Серия "А" този сезон.\nМилан спечели 4 от последните си 5 гостувания в лигата.\nГледайте Интер - Милан НА ЖИВО в Efbet\n1.95 1.98 1.92 1.94


Кметът на Банско Иван Кадев с поздравителен адрес по повод християнския празник Илинден - Начало\nКметът на Банско Иван Кадев с поздравителен адрес по повод християнския празник Илинден\n20.07.2021 9:47 0\nУважаеми жители и гости на община Банско, днес е празничен ден за всички!\nЦърковните камбани възвестиха най-обичания летен християнски празник – Илинден, денят, в който почитаме един от най-великите измежду старозаветните праведници Свети Пророк Илия.\nДнес започва и свещеният празник за мюсюлманите Курбан Байрям, посветен на смирението, помирението и доброто.\nПожелавам на всички здраве, благоденствие и разбирателство!\nЧестити да са имениците и да си носят името със здраве и достойнство!


„Филмира“ отбелязва 24 май с 20 достъпни филма за глухите зрители | Аз чета\nВ навечерието на 24 май новата стрийминг платформа Филмира пусна 20 български филма със специализирани субтитри. Честит празник!\nРедакторите на платформата избраха да направят достъпни за глухи хора филми от различни жанрове и стилове, за да може българското кино да бъде съпреживяно в пълнота. Сред селектираните заглавия са Love.net, „Маймуна“, „Безкрайната градина“, „Дзифт“, „Малко късмет за по-късно”, „Момчето си отива“, „Любимец 13“, както и документалните „Стоичков“, „Това име го забравете“ и други.\nЗа малките приятели, които още не могат да четат, Филмира направи първият за България жестов превод на филм – живописният „Смарт Коледа“. Платформата предоставя и детски серии за свободно гледане. В YouTube малките деца могат да се збавляват с пет серии на българския куклен детски сериал „Благуните“ с жестов превод.\nИновативният за България жестов превод е осъществен от глухите актьори Нури Яшаров, Любомира Пешева и Полина Петрова. Те се стремят не само да са верни на текста, но и да използват думи, които се съчетават красиво в поредицата от жестове. Налага им се да измислят и нови жестове, например за заглавието на сериала „Благуни“. Консултант на преводите е Таня Димитрова, дългогодишен слухово-речеви рехабилитатор и жестов преводач на новините по БНТ и Нова ТВ.\nПреводачите и консултантът на филмите – Нури Яшаров, Любомира Пешева, Полина Петрова иТаня Димитрова\nЕдно от новите изисквания в Закона за филмовата индустрия е българските филми да имат субтитри на български език за глухи хора. Субтитрирането и жестовият превод са извършени с подкрепата на Национален фонд „Култура“ в партньорство с Театър „Мим-Арт“ към Сдружение „Тишина“, Фондация в подкрепа на деца с увреден слух „Яника“ и АРДУС – Асоциация на родителите на деца с увреден слух.\nФилмите са достъпни легално след създадена регистрация и заплащане на минимална месечна такса тук.\nВижте кадри от „Благуни“ в галерията:\nглухи хора достъпност жестов превод кино Любомира Пешева Нури Яшаров Полина Петрова Таня Димитрова Филмира


Пъстърва, шоколад и мляко крепят столетница от Смолян - Пловдив - DarikNews.bg\nПъстърва, шоколад и мляко крепят столетница от Смолян\n14 юли 2014 11:42\nПъстърва, шоколад и мляко крепят столетница от Смолян / снимка: Ева Тошева, Дарик радио Пловдив\nРада Дариткова от Смолян навърши днес 101 години. Дълголетницата празнува поредния си рожден ден след цял век живот в компанията на близки и приятели. За празника роднините на възрастната кокетка са приготвили еклерова торта.\nВсеки ден на рожденичката започва с чаша прясно мляко, а до вечерта количеството става поне литър. Пъстърва си хапва веднъж седмично. Напук на рецептите за здравословно хранене, в менюто на баба Рада присъстват всекидневно сладкишите, а качамакът го яде с много масло, разказват близките й. Често си хапва и тахан, и мед, а родопският клин с ориз е едно от любимите й ястия.\nМиналата година столетницата стана известна с разговорите си по скайпа с дъщеря си Руска, която 20 години живееше в Абу Даби. Сега щерката на баба Рада живее в Бостън и разговорите им продължават по телефона.\nОсвен от високо кръвно и болки в краката и ръцете, сега 101-годишната баба не се оплаква от болежки. Мечтае отново да отиде в столицата, където е живяла допреди 6 години и редовно е събирала съседките си на кафе.\nСега дълголетницата живее при сина и снаха си в Смолян. Радва се на 4 внуци и 3 правнуци.\nСмолян Семейство близки Столетница рожденичка внуци


Liam Gallagher с още един нов сингъл: "For What It’s Worth" Liam Gallagher с още един нов сингъл: "For What It’s Worth"\nОсновна Нова музика Албуми и сингли Liam Gallagher с още един нов сингъл: “For What It’s Worth”\nLiam Gallagher с още един нов сингъл: “For What It’s Worth”\nМузикантът ще издаде дебютния си солов албум “As You Were” на 6 октомври през Warner Bros. Records\nГрандиозното завръщане на Liam Gallagher включваше участието му на няколко страхотни концерта, пилотният сингъл от новия му албум “As You Were” – “Wall Of Glass” е слушан над 12 милиона пъти, а наскоро музикантът представи и песента “Chinatown”, която беше сравнена с класиката на Oasis “Champagne Supernova” от Rolling Stone.\nПродуцирана от Dan Grech-Marguerat, “For What It’s Worth” е написана от Liam и Simon Jons. Иконичните му вокали успяват да предадат силата и емоцията на извисяващия се, звучащ като химн припев, и сякаш гласът му е създаден за тази песен.\n„Исках да напиша извинение.”, обясни Liam. „Не към конкретен човек, а към всички, защото не съм добър в съжаленията. Тази песен дава тон точно на това.”\nLiam пише сам или участва в процеса на създаване на почти всяка песен, включена в “As You Were”. Освен Dan Grech-Marguerat, в албума взимат участие Greg Kurstin, Andrew Wyatt от Miike Snow и Michael Tighe. Едно от най-впечатляващите неща в записа е, че всяка песен в него има цел. Няма излишни парчета и нищо, което да бъде изрязано. Всяка от тях е отправена към нещо или някого, обяснява нещо или показва гледната точка на Liam.\nТраклистът на “As You Were” е:\nБонус песни в делукс изданието на албума:\n“As You Were” вече е достъпен за предварително поръчване, с незабавно получаване на синглите “Wall Of Glass”, “Chinatown” и “For What It’s Worth”. Албумът ще излезе дигитално (стандартна и делукс версия), на CD (стандартна и делукс) и на LP (стандартна 12” плоча и цветна лимитирана 12” плоча).\nСпециален бокс сет ще може да бъде поръчан от тук: https://l-gx.com/lg_asyouwere. Той ще съдържа цветна 12” плоча, ексклузивна 7” плоча с “For What It’s Worth”, принт, дело на Klaus Voorman (дизайнерът, стоящ зад обложката на “Revolver” на The Beatles), и допълнителни неща за колекционери.\nСлушайте “For What It’s Worth” в Spotify и в Apple Music.\nПредишна статияMumford & Sons – Ditmas\nСледваща статияНов сингъл от Queens Of The Stone Age, чуйте “The Evil Has Landed”\nRingo Starr издава ново EP през септември, чуйте “Let’s Change the...


МОН предлага смесен блок от занималня и редовни учебни часове | СЕГА\nФоруми » Наблюдател » МОН предлага смесен блок от занималня и редовни учебни часове\nСъб., 04/07/2020 - 06:51\nСмесени блокове в училище, в които да се провеждат както редовните учебни часове, така и часовете за самоподготовка и отдих от занималнята. Това предлага просветното министерство с промени в наредба 10 за организация на дейностите в училищното образование. Целта е целодневната организация на обучение да се оптимизира и да стане по-гъвкава.\nВ момента тя е слабо регулирана, като часовете в занималнята условно са разпределени така - 2 часа за самоподготовка, 2 часа за дейности по интереси и 2 часа за спорт. В бъдеще обаче те ще могат да се смесват с редовните учебни часове, във времето, отредено за тях, ще може да се организира и обучение за преодоляване на обучителни затруднения, с няколко учители и др.\nКакто и досега, до 15-и септември всяко училище ще трябва разработи годишна програма за целодневната форма. В нея обаче ще трябва да са включени седмичния и дневния брой часове за групите за всяка от дейностите от целодневната организация на учебния ден (те ще се определят за месец напред). Вместо сутрин редовни часове, а следобед занималня, занапред школата ще могат да избират и втори вариант - смесен блок от учебни часове по училищния учебен план и такива по самоподготовка, организиран отдих и занимания по интереси. Така, ако сутрин децата имат 2 часа по математика, третият им час ще може да бъде именно за самоподготовка и упражнения, т.е. няма да чакат да дойде следобед, за да си напишат домашното в занималнята, а ще могат да го подготвят веднага след редовните часове.\nСпоред председателя на Съюза на работодателите в системата на народната просвета Диян Стаматов промяната е добра и навременна, като самият той ще я изпробва в своето 119-то училище през предстоящата учебна година. "Първите два часа учениците могат да имат български език, след което веднага да имат час по самоподготовка, в който да упражнят новите знания и да напишат домашното си", дава за пример той. По думите след това програмата може да продължи с ненатоварващи предмети като музика или технологии и предприемачество. След обяд пък, когато учениците са хапнали и отпочинали, може да имат два часа по математика с един час за самоподготовка. "Така всички ще са написали домашните си в училище и няма да се налага да пренасят допълнителна работа у дома", смята Стаматов. Новата форма няма да е задължителна, но той ще я препоръча на всички в първи клас, където според него именно ще се видят предимствата й.\nПроблем обаче би възникнал при родителите, макар и малко на брой, които не желаят децата им да ходят на занималня. Досега те ги вземаха от училище веднага щом приключат редовните учебни часове, но занапред ще трябва да ги оставят от сутрин поне до към 16 часа. Който не иска целодневно обучение, ще може да го откаже, тъй като то не е задължително, т.е. ще може да вземе детето си на обяд. В този случай обаче ще трябва сам да се погрижи за обучението, което детето му ще пропусне следобед. "Този вариант е много по-гъвкав, надявам се, че родителите сами ще се убедят в ефекта му, след като децата им се прибират у дома, за да играят, а не за да доучват и пишат домашни", смята Стаматов.\nСмесеният блок няма да е задължителени, а по желание на учебните заведения, като той ще може да включва последователно редуване на един или два задължителни и/или избираеми учебни часове по даден предмет с един или два часа по самоподготовка по същия учебен предмет и/или за занимания по интереси, предлага още МОН. В тези случаи заниманията по интереси следва да са в тематично направление, свързано със съдържанието по учебния предмет. Ако дадена паралелка се дели на групи по учебен предмет, то тогава ще може заниманията по интереси и по самоподготовка по групи да се провеждат едновременно. За всяка група освен това ще може да бъде определен различен седмичен и дневен брой часове за дейностите по самоподготовка и отдих, както и различен вариант на съчетаване с учебните часове от училищния учебен план.\nВеднъж седмично разпределението на броя на часовете - както редовни, така от занималнята - ще могат да се променя след установена потребност на учениците от групата за целодневна организация на учебния ден за подготовка за класна и/или контролна работа, за участие в състезание, олимпиада, междуинституционална или друга изява на учениците. В тези случаи ще е допустимо преразпределение на учениците в групи съобразно техните потребности и интереси. При мотивирано писмено заявено желание на родителя детето му може да не участва в една или две от определените от училището часове и дейности в определени дни.\nС промени в друга наредба - тази за оценяването на резултатите от обучението на учениците, пък се регламентира възможността за интегрални изпити в края на 4-и, 7-и и 10-и клас, която вече бе обявена от МОН. Изпитите при националното външно оценяване "може да се провеждат и под формата на тестове, които интегрират няколко учебни предмета", пише в проекто-промените. В тези случаи преди началото на годината министърът на образованието ще определя със заповед учебните предмети, които ще участват интегрирано в националното външно оценяване за съответната година, както и формата на конкретния тест. Идеята е изпитите след тези три класа да проверяват интегрираните компетентности, т.е. в НВО-то по български да се включат задачи от областта на обществените науки, а в теста по математика - задачи от сферата на природните науки. Очаква се интегрираният тест да се въведе от 2022/23 г.\nОще за промените в другите наредби, които планира МОН, четете тук.\nЕдинствената оценка, която мога да дам на ентусиазираните реформатори, на министерството, министъра, замовете му и цялата му орда от чиновници и съветници, се вмества в следното просто пожелатено изречение:\n@@ @@ @@@ @@@@@@@\nРазбрахме. И как ще стане това?\nСъб., 04/07/2020 - 13:19\nПо голяма каша ще настане. Без оформена концепция, без уточнени програми....Не ми се мисли за последиците от поредния експеримент\nВие гледате в бъдещето и оставяте кодирани предвиждания, които само бъдещият суперкомпютър може би ще успее да дешифрира...\nСъб., 04/07/2020 - 09:31\nЧовек и добре да живее, в един момент решава, че обитава Края на Историята.\nА, да, и че му е порасналa мъжка пръчка, както казват маджарите.\n...родителите сами ще се убедят в ефекта му, след като децата им се прибират у дома, за да играят, а не за да доучват и пишат домашни", смята Стаматов.\nКакъв иноватор и дримър живее между нас...\nТо сигурно е интересно и кариерно полезно да се правиш на интересен, но за 5-6 хиляди деца всяка година няма места места в детските градини, а повечето училища са на 2 смени - от 7.30 до 19 ч...\nСъб., 04/07/2020 - 12:10\nВсички в МОН - идете сами да се гръмнете!\nЗащото създадохте непростима неграмотност у българските деца в 21-ви век!\nДецата не различават литър от километър, чух онази вечер експертка да обяснява защо са ниски резултатите.\nРазболяхте децата с неразбираемо учебно съдържание!\nЗатъпяват, защото не разбират това, което четат.\nНикой не го разбира!\nДруга експертка проф. в БАН, по радио Христо Ботев, изумена анализираше учебника по български език за 5 клас, в който децата учат някакви морфемо-синтактични незапомнящи се глупости.\nИ каза професорката - това знание не им нужно в 5 клас - нито го разбират, нито нищо!\nНо затормозява децата.\nИздателката на учебника от издателство не знам си кое, обяснила, че така е преценила?!?!\nНямам нерва да анализирам тази поредна реформа иновация на даровитите чиновници в МОН, но\nако не въведете спешно\nЕДИННА система върху учебното съдържание по всеки предмет -\nедни и същи учебници в цялата държава България по всички учебни предмети\nи одобрено от поне 50-тина наши учители, професори, учени -\nвсички в МОН идете и сами се гръмнете!\nТова ли е демокрацията - да дадеш на 100 издателства да издават учебници и да пишат "каквото си искат" из тях и да тормозят децата ни?\nТова ли е демокрацията - за демократично образование от 100 вида учебници, която пълни червата на егоистите издатели и съставители, и прави НЕГРАМОТНИ децата ни?!\nИмате ли съвест всички в МОН - тези неграмотни деца, утре ще са родители?!\nСлед 30 години какви хора ще живеят на територията България?!\nТо бива и бива съсипване, но за децата е непростимо!\nСъб., 04/07/2020 - 12:30\nНяма съсипване, което да е простимо!\nЗа съжаление - липсва гражданско общество...\nСъб., 04/07/2020 - 14:30\n"Първите два часа учениците могат да имат български език, след което веднага да имат час по самоподготовка, в който да упражнят новите знания и да напишат домашното си", дава за пример той. По думите след това програмата може да продължи с ненатоварващи предмети като музика или технологии и предприемачество. След обяд пък, когато учениците са хапнали и отпочинали, може да имат два часа по математика с един час за самоподготовка. "Така всички ще са написали домашните си в училище и няма да се налага да пренасят допълнителна работа у дома", смята Стаматов.\n1. Какво означава 2 часа по български език? Два часа преподаване на нов учебен материал? С терминология от вуз? И това за учениците от малките класове? Ненормални...\n2. Каква самоподготовка в класна стая с 25 ученика? Учителката ще се занимава с всяко едно дете отделно? Ми обичайната практика е учителката да напише домашното на дъската и да изкомандва: "Преписвайте!"\n3. След обяд ще се учи математика? Абе, имате ли представа въобще от способност за концентрация на малки деца?\nАре улево, реформатори! 😠\nПП Като се има предвид, че учителките от занималнята са различни, ще ги накарате да идват на училище 1 час преди обяд, после един-два часа след обяд? Ще стане... Освен ако целта не е да се посъкратят щатовете на занималнаджиите.\nНед., 05/07/2020 - 12:09\nТекстът на статията в голямата си част е преразказ с разсъждения. Надявам се, че е добросъвестен. Ако наистина Стаматов е казал всичко това точно така, то той, играейки говорител на МОН, проявява недопустима арогантност. Като председател на Съюза на работодателите в системата на средното образование той би трябвало да бъде страна във възможни преговори, а не Матросов на министъра и калинките му. Все още в учебните планове съществуват видове подготовка - задължителна, профилирана, сип, факултативен предмет. МОН и директорите са длъжни да осигурят покриването на задължителната подготовка. Как си позволява Стаматов да твърди, че който не иска занималня, ще си самообучава детето?! Тази позиция по същество е изнудване на родителите и нарушаване на правото им на свободен избор. Зад нея стои отколешната идея на ултралибералите за унификация на новите поколения. По същия начин звучи и необходимостта родителите да заявяват писмен мотивиран отказ, когато не желаят детето им да участва в допълнителни дейности, организирани от училището. Всеки родител е длъжен да осигури редовното присъствие на детето си по време на учебните занятия. Никой не е длъжен да изпраща детето си на каквито и да е други занимания и никой няма право да му вменява такова задължение. Твърде самонадеяно е от страна на Д. Стаматов да обяснява кое е добре за родителите, нарушавайки основни положения на законодателството. А как ще бъде организиран работният ден на учителите? Ако посочените промени се въведат, учителите в училищата на две смени ще трябва да прекарват 10-12 часа в училище заради "дупките" в програмата си, без обаче да имат осигурено лично работно място, без свой служебен компютър, но изложени на постоянен шум и още по-голям стрес. В заключение: поредната порция глупости с източник МОН. Мисля, че родителите и учителите най-после трябва да се обединим и да протестираме срещу отвратителния чиновнически натиск, на който сме подложени в последните години.


Започна възстановяването на подпорната стена на моста в центъра на село Гюргич - Видин онлайн\nЗапочна възстановяването на подпорната стена на моста в центъра на село Гюргич\nНеделя, 28 Септември 2014 00:44\nЗапочна възстановяването на подпорната стена на моста в центъра на село Гюргич, община Ружинци, която бе отнесена при наводнението през пролетта, каза за Радио “Фокус”- Видин Иван Петков, кметски наместник на селото.\nОчаква се дни да се ремонтира и отнесеният водосток до главен път Е 79, асфалтира се и улицата в селото, заради разбитата настилка от наводнението. „Ремонтите се забавиха заради процедурите, обявяването на обществени поръчки, а след това обжалването им”, обясни кметският наместник. Той посочи, че 200-те жители на селото вече са се снабдили с дърва за зимата, от Горското стопанство са осигурили възможност жителите на селото снабди да се снабдят с дърва срещу 30 лв на кубик. „Пътят за селото се поддържа през зимата от фирма и независимо, че в планината снегът е по-голям не се е случвало повече от 4-5 часа да се забави разчистването на пътната настилка заради обилен снеговалеж”, обясни Иван Петков. : са децата, които се извозват всеки ден до училището в Ружинци и не се е случвало те да не се приберат през зимата по домовете си, категоричен е кметският наместник.\nВъзстановяване и почистване на корекции на реки започва във Видинско\nЧЕЗ няма да спира тока за праз\nЧЕЗ няма да спира тока за празниците. Така ще осигурят спокойствието и комфорта на клиентите си, съобщиха от енергийнот... виж още\nВ три населени места ще бъде н\nВидин. В три населени места ще бъде нарушено водоподаването поради аварии, съобщиха от ВиК дружеството във Видин. От 10 ... виж още\nВторо по ред заседание на Общи\nВторо по ред заседание на Общинския съвет във Видин е прекратено поради липса на кворум. За 9.30 часа днес бе насрочено... виж още


Масларова обжалва гаранцията - News.bg\nМасларова обжалва гаранцията\nБившият социален министър Емилия Масларова е обжалвала наложената й от Софийска градска прокуратура парична гаранция от 50 хиляди лева, предаде БНР.\nЖалбата, заедно с материалите по делото за злоупотреби в особено големи размери и за престъпление по служба във връзка с ремонта на Социалния дом в Стара Загора, ще бъдат изпратени на Софийския градски съд.\nПреди дни Масларова заяви, че няма в наличност 50 000 лева и те са непосилна сума за нея.\nСъдът ще прецени какъв е адекватният размер като се съобрази с финансовото състояние на семейството на бившия социален министър и с размера на щетата, която - според прокуратурата, е нанесла на държавния бюджет.\nПреди време бизнесменът Христо Кочавачки успя да намали със 100 000 лева определената му от прокуратурата гаранция. Той обжалва рекордните за България 300 000 лева и в момента е на свобода срещу 200 000.\nна 26.02.2010 в 18:59:59 #9\nЩом червените реват, значи ББ е на прав път...\nна 26.02.2010 в 18:57:52 #8\nАми комунистите в БГ да съберат по левче, по две и да си отърват (временно) любимката си...Като е бедна женицата. Партийна солидарност демек...Някой червен спонсор зъщо може да развърже кесия.\nна 26.02.2010 в 18:22:09 #7\nНаистина сумата е висока за нея. Това са дневните й разходи за цял месец. Предлагам на Цветанов за открие папка за МАЗНИТЕ. Ето още един случай: "Реконструкция на сграда за изграждане на дом за възрастни с увреждания и дневен център за възрастни", село Сирищник, община Ковачевци. Именно в тази сграда и в това село на 28 юни 1957 година проплаква малкият Георги Седефчов. През годините тази сграда е била и детска градина. Сградата е 250 м2. За ремонта й са вложени през 2008-2009 г към 800000 лв. Средната цена на квадратен метър е около 3000 лв. Това са цени като за "Бурдж ал Араб". Най-скъпото ново строителство у нас върви по 1000 лева на квадрат. Къщата е предназначена за 30 обитатели и 9 души работници. За сравнение, в момента в с.Сирищник се продават двуетажни къщи с няколко декара двор за около 10 000 лв.\nна 26.02.2010 в 14:22:46 #6\nВ затвора до живот за тази пача\nна 26.02.2010 в 14:03:15 #5\nТази ако в гз и вкараш карфица, 20 метра тел за бушони ще извадиш\nна 26.02.2010 в 13:54:47 #4\nКато няма в наличност 50000,да си заложи нещо в банката и ще и отпуснат. Ама така хем лапнала и стиска ,хем яде бой за да пусне и не пуска, типична Хиена.И още повече ,като няма съдът може да и предложи работа ,например в някоя болница,или в старчески дом,като лична асистентка.Може и да чисти улиците или да чисти клозетите в затвора,да готви храна на старци или на затворници.Социялна работа колкото искаш.Само че ми е чудно ,тогава как ще изкара сумата от 50000 ,да не говорим,за 11милиона ,които си е присвоила.\nна 26.02.2010 в 13:46:54 #3\nЕми като няма, няма! Айде дай по 50лв. и тръгвай! Г Е Р Б\nна 26.02.2010 в 13:46:52 #2\nАпропо Бентли ... Помните ли, как тази идиотка се беше явила с розовото Бентли на някаква среща с безработни в Търново Липсва ми някак тройната коалиция\nна 26.02.2010 в 13:44:19 #1\nТази идиотка носи палта за по над 50000. Да продаде едно и да си плати. Розовото Бетли също вероятно би се продало за над 50000.\nНачало / У нас / Право и ред / Масларова обжалва гаранцията


Последни данни за HTC M4 и HTC G2\n04 февруари 2013 11:23\nHTC M4 и HTC G2 са кодовите имена на два нови смартфона от тайванската компания. Според данни, които се знаят от производителите, те се очакват да се появят през пролетта тази година. На 19 февруари се очаква да бъде официалното представяне на новия флагман на фирмата - НТС М7, а евентуално може да бъдат представени и тези два модела, които ще са от средния и ниския клас смартфони, но за това няма сигурна информация.\nHTC M4 ще е смартфона от среден клас, ще работи под управлението на Android 4.1 Jelly Bean операционна система с вграден фирмен интерфейс Sense 5.0, двуядрен процесор на 1,2 GHz, 2GB операционна памет и 16 GB вградена за фаилове. Екрана на смартфона HTC M4 ще бъде 4,3 – инчов с HD резолюция, предната камера е 1,6 мегапикселова, а основната ще бъде 13 мегапикселова, която ще може да записва видео с HD качество. За батерията на смартфона се знае, че ще бъде с капацитет от 1700mAh .\nHTC G2 ще е смартфон от по ниския ценови клас и ще работи под управлението на по-старата версия на Android 4.0 (Ice Cream Sandwich), процесора ще е едноядрен с работна честота от 1GHz, оперативна памет 512 MB и 4GB вградената. Смартфона HTC G2 ще бъде оборудван и с 3,5 – инчов дисплей, основна камера, която ще е 5 мегапикселова и батерия с капацитет от 1400mAh.\nЦените на двата нови смартфона на HTC за сега все още са неизвестни.\nКоментари за Последни данни за HTC M4 и HTC G2


Окончателно: Добруджа приема съперника си за КНК в Добрич - 2011.09.27 - Спортни - новини от Добрич\nОкончателно: Добруджа приема съперника си за КНК в Добрич\n27.09.11, 10:03 часа Преглеждания: 1193\nХандбален Клуб Добруджа ще приеме първия си съперник в евротурнирите в зала "Русалка" в Добрич.\nПървият мач между Добруджа и молдовския Улим-Алексия е следващата неделя, 9 октомври, от 18.00 часа. Двубоят ще се играе в зала "Русалка" в Добрич. Сблъсъкът е от втория кръг на КНК.\nЗа седма поредна година хандбалистите на Добруджа ще представят Добрич на европейска сцена.\nЗа последно жълто-зелените играха евромачове пред своята вярна публика през пролетта на 2009 година. Тогава Добруджа победи силния сръбски Пролетер Нафтагаз (Зренянин) с 31:26. Преди това добричлии отстраниха литовски Драгунас (Клайпеда) след два мача в Добрич и достигнаха до историческия 1/8-финал в евротурнирите срещу Пролетер Нафтагаз.\nВ събота започна новият шампионат в мъжката Национална лига по хандбал. Заради отказа на Локомотив (Горна Оряховица) от участие в първенството Добруджа почива в първия кръг. Така добричлии ще изиграят само една официална среща преди да се изправят срещу Улим-Алексия - в неделя, 2 октомври, срещу ЦСКА в София в мач от втория кръг на мъжката Национална лига по хандбал.\nОтборът ще бъде в добра форма за първия си евромач, уверен е старши треньорът на Добруджа Георги Андреев. Ще търсим победа срещу молдовците в Добрич, при това с разлика, допълни той. Въпреки финансовите затруднения в клуба, сме амбицирани да спечелим първия мач срещу Улим-Алексия с добър аванс, който да ни позволи да търсим крайната победа и класиране за следващия кръг, заяви Георги Андреев.\nРеваншът в молдовската столица Кишинев ще се играе на 16 октомври, неделя.\nАко ХК Добруджа отстрани молдовския Улим-Алексия, в следващия кръг на КНК ще срещне руския Каустик (Волгоград).\nхандбал Новини Добрич Георги Андреев Добруджа евротурнири\nБъдещи „супер фермери” посетиха първата добруджанска розова градина\nУченици от Добрич тренираха евакуация при земетресение (+СНИМКИ)\nОбразувано е дело по жалба срещу решение на ОИК в Ген. Тошево за избор на общински съветници\nСвободни работни места в Добрич на 12 ноември\nОт днес изплащат възнагражденията на секционните избирателни комисии в Генерал Тошево\nМестата без вода в областта днес (12 ноември)\nУченици ще посетят лавандулово насаждение в село Стефаново по кампания „Супер фермер“\nС панихида ще бъде почетена паметта на жертвите от пътнотранспортни произшествия\n21 жилищни сгради са въведени в експлоатация през третото тримесечие на годината в областта\nЧетири отбора мерят сили в областното по футбол за ветерани\n14-годишният шахматист Момчил Петков се представи най-успешно от българите на Младежката олимпиада\nДвама добрички борци триумфираха с националния тим в „Русенски легенди“\nТрети в комплексното класиране за купа „България“ завършиха „самураите“\nПриятелски турнир по футбол проведоха рокери от Добрич и деца, лишени от родителски грижи


Описание на картината на Салвадор Дали "Натюрморт" - Картини - 2021\nОписание на картината на Салвадор Дали "Натюрморт"\n„Натюрморт“ е написан от Салвадор Дали през 1918 година. Възможно е художникът да го е написал малко по-късно, но след известно време го датира с ранна дата. Дали нарисува картина върху платно с размери 60 × 70 см, използвайки маслени бои за рисуване на изображението.\nВ центъра на снимката са зеленчуци и плодове, керамични съдове. Ябълки, лук, чушки са дарби на природата. Каничка и керамичен буркан са предмети, създадени от човека. Художникът искаше да подчертае, че тези обекти могат да се комбинират помежду си, въпреки факта, че имат различен произход. Това се случва с хората: всички хора трябва да бъдат приятелски настроени към другите, независимо дали той е богат или беден. Фонът на снимката е светло кафяв. Тоест, той е неутрален, така че не отвлича вниманието от други обекти. Говорейки за цвят, можем да кажем, че художникът е подбрал доста интересни цветове: не винаги е възможно да срещнете черен пипер, синьо-червен гогошари и др. Всички тези цветове обаче контрастират отлично на неутрален фон.\nНай-важната особеност на художника беше, че той умее да създава не само живописни, но и графични изображения. В същото време всеки от тях се оказа не просто красив, но великолепен, ненадминат.\nСамият Салвадор каза, че надминава всички останали художници в таланта си. Според него никой друг не би могъл да нарисува по същия начин. Разбира се, това има и известна истина. В крайна сметка всеки художник има свой собствен стил на рисуване. Така Салвадор Дали рисува натюрморта си не така, както обикновено се рисува. Често натюрмортите са изобразени в черно и бяло, за да предадат по-добре хиароскуро. Дали направи своя „Натюрморт“ в цвят, но успя да предаде всички черти на зеленчуците и плодовете.\nБоядисване на бяло на бяло\nГледай видеото: Анализ картин по фото Преподаватель Дмитрий Ревякин (Септември 2021).\nCopyright 2021 \_ Описания на картини на руски и чуждестранни художници, живопис \_ Описание на картината на Салвадор Дали "Натюрморт"


Полша обвини руските авиодиспечери за катастрофата на Ту-154 в Смоленск - Russia Beyond България\nПолша обвини руските авиодиспечери за катастрофата на Ту-154 в Смоленск\nПолша ще се обърне към Русия с молба за правна помощ.\nГенералната прокуратура на Полша повдигна обвинение срещу руски диспечери в което се твърди, че те умишлено са провокирали самолетната катастрофа в Смоленск през 2010 г., при която загина полският президент Лех Качински, заяви заместник-генералният прокурор на Полша Марек Пощенек, цитиран от "Взгляд" в понеделник (3 април).\nПощенек каза, че по време на разследването са били "събрани доказателства, които са позволили на прокуратурата да формира нови обвинения срещу авиодиспечерите от умишлено провокираната катастрофа".\nСпоред него прокуратурата също подготвя обвинения срещу "трето лице, което се е намирало в кулата по време на управлението на полета".\nТой отбеляза, че Полша ще се обърне към Русия с молба за правна помощ за разпит на руските авиодиспечери.\nВ Полша продължават спекулациите за катастрофата на Ту-154 край Смоленск. В началото на февруари стана известно, че полските власти възнамеряват да държат Русия отговорна пред Международния наказателен съд (МНС) в Хага, заради отказа да им върне останките от разбилия се самолет.\nМеждувременно говорителят на Кремъл Дмитрий Песков заяви, че Москва не е съгласна с подобни обвинения. Той допълни, че Русия води разследване на случилото се и увери, че работата ще бъде продължена, съобщи "Российская газета"\nинциденти русия и източна европа Накратко


Маските на Венеция (СНИМКИ) | Клуб 'Z'\nМаските на Венеция (СНИМКИ)\n04.02.2018, 18:30 ч.\nпоследна редакция 04.02, 22:14 ч.\nАнгели, дялоли, принцеси и херцози... Никъде не можете да ги срещнете в такова изобилие, както по време на традиционния карнавал във Венеция.\nСъбитието започна преди седмица и продължава още една. Традицията е от времената, когато Венеция още е град-държава.\nКарнавалът се свързва с периода на пируване преди 40-дневния Великденски пост.\nТесните канали и улички на древния град се изпълват със стотици граждани и гости на града, които носят традиционни венециански маски. И докато за произхода на маските учените все още спорят, ясно е, че те са сред най-разпознаваемите символи на града, заедно с гондолите, каналите и базиликата „Сан Марко“.\nВенеция, карнавал, Италия, Великден, маски\nПървият учебен ден - мерене на температура и нов режим на обучение\n"Стара хартия за нова книга" е в разгара си. Включи се и ти - до 19 ч днес\nКакво намери полицията у бароните в Кюстендил (СНИМКИ)\n"Орлов мост". Без "Орлов град"\nНов сезон, ново работно място за депутатите (СНИМКИ)


Перианална фистула : Хемороиди\nНачало форум ‹ Хемороиди, Анални фисури, Полипи ‹ Хемороиди\nХемороидите са заболяване засягащо кръвоносните съдове на аналния канал. Нормално съществуващите в тази зона кръвоносни сплетения се разширяват и се появява тенденция за излизането им извън ануса. Заболяването засяга активната възраст и има хронично прогресиращо развитие. Хемороидите засягат и двата пола и често водят до нетрудоспособност. Делят се според разположението си на вътрешни и външни хемороидални възли.\nот hrm1849 » Пон Дек 04, 2017 10:48 pm\nЗдравейте, д-р Матев! Синът ми/ 44 г./ има проблем с перианална фистула. През м.октомври 2017 г. го оперираха в нашият град/от Казанлък сме/. До операцията нямахме представа за съществуването на такава диагноза и при предварителният преглед никой не ни поясни-за нас беше просто цепване и изчистване на обикновен цирей. След операцията, разговорите с хирурга и диагнозата в епикризата, вече сме наясно с проблема перианална фистура. Хирургът, който направи операцията е със специалност обща хирургия. За време по-малко от месец, проблемите се появиха отново-подуване, гной, изтичане. След много четене, изяснихме и това, че трябва да търсим специалист- проктолог.\nВъв Вашият сайт, също и във форумите се споделя и дискутира за лечение в клиниката Ви на хемороиди и анална фистула, но не и за перианална фистула или поне аз не срещнах за това заболяване. Приемате ли пациенти с проблема ПЕРИАНАЛНА ФИСТУЛА и можем ли да Ви посетим за преглед, мнение и лечение за нашият проблем- ПЕРИАНАЛНА ФИСТУЛА. Очаквам с надежда Вашият отговор. Благодаря.\nРегистриран на: Пет Дек 01, 2017 4:50 pm\nRe: Перианална фистула\nот a_matev » Вто Дек 12, 2017 10:43 am\nОперирам перианални фистули. Понякога операциите са много леки, понякога са по- тежки - зависи от вида на фистулата.\nРегистриран на: Пон Юни 24, 2013 6:45 pm\nНазад към Хемороиди